**Beszámoló a Magyarországi Evangélikus Egyház cigánymissziói munkaágának helyzetéről, és cigánymissziói referensének 2015-ben folytatott tevékenységéről – *Bakay Péter***

Egyházunk számára (mind lelkiség, mind jövőépítés szempontjából) továbbra is az egyik elsődleges lépés, hogy nagyobb méretekben és odaszántsággal jelenjen meg gyülekezeteinkben a cigánykérdés, pontosabban induljon több gyülekezetben cigánymisszió, illetve szélesebb spektrumban is nagyobb hangsúlyt kapjon (pl. iskolák). A probléma nagysága nagyobb fokú érzékenységet és áldozatkészséget igényelne. Több fölrázó-kísérlet ellenére egyelőre nem találom a kulcsot a gyülekezetek, lelkészek fölébresztésére. (Ez tipikusan az a szolgálati ág, aminek vállalását nem lehet erőszakolni.) Az utóbbi időszakban lényegében nem indult sehol koncentrált cigánymissziós munka – bizonyos számú érdeklődés ellenére.

Az eddigi helyeken rendületlenül folyik – és folyamatos változáson megy át – a cigánymissziós tevékenység. Vannak gyülekezetek, amelyekben ugyan nem lehet elkötelezett cigánymisszióról beszélni, de a cigányokkal történik találkozás (pl. kazuálék, kötelező hittan).

Az EHE-n folyó oktatás pozitív hatásairól jönnek hírek azoktól a teológusoktól, akik részt vettek a kurzuson és annak gyakorlati hasznát látták.

A Nyíregyházi Roma Szakkollégiumban nívós szakmai munka folyik.

Elkészült egy elsődleges cigánymissziói koncepció, ami mindenképpen alkalmas arra, hogy kiindulópontul szolgáljon egy szélesebb körű tervezéshez.

A 2015-os év migránsválsága mintha elterelte volna a figyelmet a cigánykérdés fontosságáról és a helyzet súlyosságáról, pedig ugyanazok a vészes tendenciák és kilátások megmaradtak, amelyek korábban is megvoltak. Még az is lehet, hogy a migránsválság tükrében „felértékelődnek” a cigányok, és hálásak leszünk, hogy nekünk „csak” ebben kell megoldást keresnünk, vagy hozzájárulnunk a megoldáshoz?

Az alábbi felsorolás a közvetlenül a cigánymissziói referensi munkakörbe tartozó feladatokat rögzíti. Nincsenek benne az egyéb közegyházi (megyei missziói referens, megyei presbiter) szerepből adódó feladatok és különböző szolgálatok (helyettesítések, helyi gyülekezet, egyéb előadások, egyéb egyházi vonatkozású könyvek szerkesztése stb.)

**Január**

12. Rádiós istentiszteleti megbeszélés az Északi kerületi püspöki hivatalban. Sárszentlőrincre – többek között – a cigány vetület/cigánymisszió miatt esett a választás (Bp)

19. Wallenberg-díj átvétele (Bp)

20. Protestáns cigánymissziós összefogás (PCÖ) – megbeszélés (Bp)

26. Diakóniai konferencia – előadás a cigány hagyományok témakörben (Bp)

29. PCÖ (Bp)

**Február**

9. Cigánymissziós kurzus az EHE-n.

10. Tükör c. cigánymissziós lap – szerkesztői megbeszélés (Bp)

16. Cigánymissziós kurzus az EHE-n.

20. Előadás a cigánymisszióról a Magyarországi Metodista Egyház lelkészkonferenciáján (Piliscsaba)

23. Cigánymissziós kurzus az EHE-n.

**Március**

2. Cigánymissziós kurzus az EHE-n.

5. Missziós szolgálat (Pálfa)

9. Cigánymissziós kurzus az EHE-n.

16. Roma Koordinációs Tanács ülése (Bp)

17-18. Missziói konzultáció (Piliscsaba)

18-20. Evangélizáció Budaörsön – cigánymissziói felhanggal

23. Cigánymissziós kurzus az EHE-n.

27. Cigánymissziós kurzus résztvevőivel szakmai kirándulás (Nyírtelek-Görögszállás, Nyíregyházi Evangélikus Roma Szakkollégium)

31. PCÖ (Bp)

**Április**

8. Előadás a Károli Gáspár Református Egyetemen

9. Baracska börtön – igehirdetés – a Cigány világnap alkalmából

13. Cigánymissziós kurzus az EHE-n.

17. Északi kerületi közgyűlés – előadás (Pilis)

23. Cigánymissziós mozgalmak hatása Magyarországon c. könyv (Cigány Módszertani és Kutató Központ - CIMOK) bemutatása és konferencia – előadás (Bp)

24. TÁMOP konferencia (Nyíregyházi Evangélikus Roma Szakkollégium) – előadás

27. Cigánymissziós kurzus az EHE-n.

27. Ismerkedés a Józsefvárosi Evangélikus Gyülekezet szociális munkájával

28-29. Békéscsabai Evangélikus Gimnáziumban előadások osztályfőnöki órákon

**Május**

3. Cigánymissziói szolgálat (Hidas)

5. MEÖT női misszió konferenciáján előadás (Balatonfüred)

6. Nemzeti Kisebbségek konferenciája – kerekasztal-beszélgetés (Bp)

16. Kerületi missziói nap – szekció-beszélgetés (Bonyhád)

27. Amerikai önkéntesek vezetőjének, Miriam Schmidtnek (ELCA) látogatása Sárszentlőrincen

**Június**

3. PCÖ (Bp)

19-23. Közös asztal országos cigánytábor (Nyíregyháza)

25. Déli Kerületi konfirmandus tábor – előadás (Bonyhád)

**Július**

4. Cigánymissziós út (Tiszaföldvár)

17. Protestáns Szabadegyetem – áhítat (Nyíregyháza)

20. Free-presszionisták kiállítás-megnyitója (Bp)

**Szeptember**

2. ELCA önkéntesek fölkészítése magyarországi szolgálatukra (Révfülöp)

11-13. Keresztény Roma Szakkollégiumi hálózat tanévnyitó konferenciája (Nyíregyháza)

**Október**

8. PCÖ (Bp)

14. Pestmegyei LMK – előadás

21. CIMOK pályázatértékelés a pályázókkal közösen (Bp)

25. Kispesti evangélikus valamint baptista gyülekezetekben missziós nap

**November**

1-4. Evangelizáció (Lucfalva)

5-7. Evangelizáció, 6-án kifejezetten cigánymissziós (Pécs)

10. Előadás – a Dunaföldvári Művelődési Házban

14. Szekszárdi ev. és ref. fiatalok ismerkedése a cigánymisszióval (Sárszentlőrinc)

20. Baptista családi cigánykonferencia – előadás (Dömös)

21. Országos imanap a cigányokért, a MEE cigánymissziójáért (Bp)

**December**

8. PCÖ (Bp)

11. Tótkomlósi Evangélikus Egyházközség képviselőinek ismerkedése a cigánymisszióval (Sárszentlőrinc)

Ezek mellett részt vettem a Tükör c. cigánymissziós lap szerkesztésében (4 db.), 2 cigány témájú könyv kiadásában (korrektúra, javaslatok), valamint végeztem a helyi cigánymissziós munkát (bibliaiskola, bibliaórák, tanoda, gyerektábor).